
PREDGOVOR 


U duhu liturgijske obnove započete 
nakon II. vatikanskog sabora i ćirilometodske 
tradicije pripremili smo hrvatski prijevod 
Božanstvene službe pretposvećenih darova. 

Liturgija pretposvećenih darova zauzima 
središnje mjesto uz nedjeljnu liturgiju u 
vrijeme Velikog Posta. U starini ta Služba se 
služila od ponedjeljka do petka Svete 
Četrdesetnice , te na Veliki ponedjeljak^ 
utorak i srijedu. U novije vrijeme služi se 
redovito srijedom i petkom Velikog Posta. 

Kod pripremanja ovog hrvatskog prijevoda 
služili smo se grčkim i staroslavenskim izvor- 
nikom. Koristili smo također postojeći hrvat- 
ski prijevod od pokojnog profesora dr Juraja 
Pavića. Prijevod psalama uzet je iz Biblije 
(Stvarnost, Zagreb. 1968.), a ektenija prema 
postojećem prijevodu iz Liturgije sv. Ivana 
Zlatoustoga i drugih službi. 

Korist ovog djela pokazat će se ako bude 
pridonijelo boljem razumijevanju, sudjelovanju 
i dubljem duhovnom proživi javan ju velikoposnog 
bogoslužja. 

Urednici 

Zagreb, 10. veljače 1986. 


1, U Ž B A 


BOŽANSTVENA S 

PRETPOSVE ČEN IH DAROV A 


U svetog i velikoj četrdesetnioi, kada 
svećenik srijedom i petkom sluzi liturgiju 
pretposvećenih darova, na prpskornidi. Ji u 
nedjelju čini kao obično. Nakon što Je iz 
kruha izrezao prvog Jaganjca, žrtvovao ga i 
probo, reže i druge (za liturgije pretposve- 
ćenih darova slijedećeg tjedna) govoreći nad 
svakim pojedinim ovo: "Na uspomenu...' , 

"Kao ovcu..." i "Žrtvuje se...", Jedan mu 
od vojnika. . . " . 

Zatim ulijeva u svetu čašu vino i. vodu 
govoreći kao obično, pokriva ih svetim pok- 
rovcima i kadi govoreći molitvu prinosa. Iza 
toga započinje božanstvenu liturgiju i služi 
Ju kao obično. 

Kada svećenik po prizivanju Buha Svetoga 
treba znamenovati Jaganjca, govori u Jednini: 
"Ovaj upravo kruh...", Jer Je Jedan Krist, a 
"Ove upravo kruhove..." u množini ne govori* 

I kad ih treba podići, podiže ih sve zajedrio, 
ali lomi samo prvog Jaganjca i stavlja česti- 
cu u svetu čašu, (i ulijeva toplotu) po obi- 
čaju. Zatim uzima ostale Jaganjce i pohranju- 
je ih u darohranitel Jnicu. 

Nakon toga svećenik moli kao obično, pri— 
češćuje se kao obično i završava božanstvenu 
svetu službu kako je određeno. 

Na čitanju časova svećenik u epitrahilu 
3 to jeći pred carskim vratima započinje: 
Blagoslovljen Bog naš... čitač: Amin. Iza 
Oče naš, svećenik govori uzglas i ulazi u 
oltar. 

Čitaju se 3., 6. i 9. čas te objednica. 

Pod kraj objednice svećenik ulazi u oltar 
i oblači se u svećeničko odijelo, znamenujući 
i cjelivajući svaki pojedini komad, ali ništa 
ne govori, osim: Pomolimo se Gospodu. 

Čitač čita Trisveto, Oče naš, Gospode 
pomiluj 12 puta, Presveto Trojstvo... Nakon 
toga se otvaraju carska vrata. Svećenik govori: 
Mudrost. Narod: časniju od kerubina... Svećenik. 
Slava tebi, Kriste Bože, ufanje naše, slava 
tebi. Narod: Slava i sada: Gospode pomiluj tri 
puta. Blagoslovi i svećenik čini otpust. 

Na otpustu svećenik spominje sveca čiji 
je hram i čiji je dan. Carska se vrata zatva- 
raju. 

Svećenik se s đakonom klanja tri puta pred 
svetim stolom govoreći samo: Boze, milostiv 
budi meni grešniku i smiluj mi se. Zatim cje- 
livaju sveto Evanđelje, sveti stol i prijestolj— 

ni križ. 

I. VEČERNJA SLUŽBA 

I đakon, primivši blagoslov od svećenika, 
izlazi iz oltara i stojeći na uobičajenom 
mjestu, govori glasno: 

Blagoslovi vladiko. * 

Svećenik, stojeći pred svetim stolom 
u oltaru glasno govori: 

Blagoslovljeno kraljevstvo, Oca i Sina 
i Svetoga Duba, sada i vazda i u vi jeke 
vjekova. 

Narod: Amin. 

Čitač: Dođite, poklonimo se Kralju našemu 
Bogu, 

Dođite poklonimo se Kristu, Kralju 
našemu Bogu. 

Dođite poklonimo se i padnimo ničice 
pred samim Gospodom Isusom Kristom, 
Kraljem i Bogom našim. 

I govori početni psalam 104-(103)» 

Psalam 104- (103) 


Blagoslivljaj Gospoda, dušo moja, 

Gospode, Bože moj, silno si velik! 

Odjeven veličanstvom i ljepotom, 
svjetlošću ogrnut kao plaštem! 

Nebo si razapeo kao šator, 
na vodama sagradio dvorove svoje. 

Od oblaka praviš kola svoja, 
na krilima vjetrova putuješ. 

Vjetrove uzimaš za glasnike, 
a žarki oganj za slugu svojega. 

Zemlju si stavio na stupove njene: 
neće se poljuljati u vijeke vjekova, 
pokrio si je vodama bezdanim ko haljinom, 
iznad bregova stajahu vode; 
na tvoju se prijetnju povukoše, 
od tvoje grmljavine zadrhtaše. 

Bregovi se digoše, doline spustiše 
na mjesto koje si .im odredio. 

Odredio si^granicu koju ne smiju prijeći, 
da opet ne pokriju zemlju. 

Izvore svraćaš u potoke 
što žubore među brdima. 

Oni po je sve živine poljske, 
divlji magarci žeđ gase u njima. 

Uz njih se gnijezde ptice nebeske 
i pjevaju među granama. 


Ti natapaš bregove iz dvorova svojih, 
zemlja se nasićuje plodom tvojih ruku. 

Ti daješ te niče trava za stoku 
i bilje na korist čovjeku, 
da izvede kruh iz zemlje 
i vino što razvedruje srce čovječje; 
da uljem lice osvježi, 
i da kruh okrijepi srce čovjeku. 

Stabla se Gospodnja napajaju hranom, 
cedri libanski koje on zasadi. 

Ondje se ptice gnijezde, 
u čempresu dom je rodin. 

Visoki bregovi daju kozorogu, 
a pećine jazavcu sklonište. 

Ti si stvorio mjesec da označuje vremena, 
i sunce znade kada ima zaci. 

Kad razastreš tmine i noć se spusti, 
tad se šuljaju u njoj životinje šumske. 
Lavići riču za plijenom 
i od Boga hranu traže. 

Kad sunce ograne, nestaju 
i liježu na ležaje. 

Tad čovjek izlazi na dnevni posao 
i na rad do večeri. 

Kako su brojna tvoja djela, o Gospode! 

Sve si to mudro učinio: 

puna je zemlja stvorenja tvojih. 

Eno mora, velika i široka, 
u njemu vrve gmazovi bez broja, 
životinje male i velike« 

Onud prolaze nemani, 

Levijatan kojeg stvori da se igra u njemu. 

I sva ova bića željno čekaju 
da ih ti nahraniš na vrijeme. 

Daješ li im, tada sabiru: 
otvaraš li ruku, nasite se dobrima. 
Sakriješ li lice svoje, tad se rastuže-, 
ako dah im oduzme š, ugibaju, 
i opet se u prah vraćaju. 

Pošalješ li dah svoj, opet nastaju, 
i tako obnavljaš lice zemlje. 

Neka dovijeka traje slava Gospodnja: 
nek se raduje Gospod u djelima svojim! 

On pogleda zemlju, i ona se potrese, 
dotakne bregove, oni se zadime. 

Pjevat ću Gospodu dokle god živim, 
svirat ću Bogu svome dokle god me bude. 
Bilo mu milo pjevanje moje! 

Ja ću se radovati u Gospodu. 

Nek zločinci sa zemlje nestanu, 
i bezbožnika nek više ne bude! 
Blagoslivljaj Gospoda, dušo moja! 


Sunce znade, kada ima zaći, 

kad razastreš tmine i noć se spusti. 

Kako su brojna tvoja djela, o Gospode! 

Sve si to mudro učinio. 

Slava Ocu i Sinu i Svetomu Duhu i sada 

i vazda i u vijeke vjekova. Amin. 

Aliluja, aliluja, aliluja, slava tebi 

Bože. (Tri puta) 

Za vrijeme početnog psalma svećenik sto- 
jeći pred svetim vratima otkrivene glave tiho 
moli molitve o svijetlu tj. večernje molitve 
započinjajući s četvrtom, jer se prve tri 
govore za vrijeme malih ektenija na antifonir 

Molitva četvrta 

Gospode! Tebe slave svete sile neprekid- 
nim pjesmama i neprestanim hvalospjevima. 
Ispuni naša usta svojom hvalom, da uzmognemo 
iskazati čast tvojemu svetom imenu. I udijel 
nam, po zagovoru Presvete Bogorodice i svih 
Svetih tvojih, udio i baštinu u zajedništvu 
sa svima onima koji se u istini tebe boje i 
koji izvršavaju tvoje zapovijedi. Jer tebi 
dolikuje svaka slava, čast i klanjanje. Ocu 
i Sinu i Svetomu Duhu, sada i vazda i u vije! 
vjekova, amin. 

Molitva peta 

Blagoslovljen si Gospode Bože Svevladaru. 
Ti poznaješ razum čovječji, znadeš sve što nara 
treba, i mnogo više nego li molimo ili razumi- 
jemo. Ti sam, čovjekoljubivi Kralju, koji si 
u svemu dobar, osposobi nas mnoštvom svoga 
milosrđa, da s nepostiđenom savješću zazivamo 
tvoje sveto ime. I ne uvedi nas u napast, nego 
izbavi nas od zla, i providnošću svojom učini 
sve što je korisno za nas. Jer tebi dolikuje 
svaka slava, čast i klanjanje. Ocu i Sinu i 
Svetomu Duhu, sada i vazda i u vijeke vjekova, 
amin. 

Molitva šesta 

Gospode, Gospode! Ti sve držiš u svojoj 
prečistoj ruci, strpljiv si prema svima nama: 
i podnosiš naše opačine. Spomeni se milosrđa 
svoga i milosti svoje. Pohodi nas dobrotom 
svojom. Daj nam da i preostali dio ovoga dana 
tvojom milošću izbjegnemo različita lukavstva 
zla duha, a milošću Presvetog Duha svog sačuvaj 
naš život od neprijateljskih zasjeda. Milošću 
i milosrđem i čovjekoljubljem tvog jedinorođe- 
nog Sina, s kojim si blagoslovljen u zajedniš- 
tvu s presvetim i dobrim i zivotvornim tvojim 
Duhom, sada i vazda i u vijeke vjekova, amin. 


Molitva sedma 

Veliki i predivni Bože! Ti upravljaš sa 
svime po svojoj neizrecivoj dobroti i bogatom 
promislu. Ti si nam poklonio dobra ovoga svi- 
jeta i zajamčio si nam obećano kraljevstvo po 
prethodno darovanim dobrima. Učinio si da smo 
protekli dio dana izbjegli svakom zlu. Daruj 
nam da i preostali dio dana provedemo bez 
grijeha pred tvojom svetom slavom: hvaleći 
tebe, svoga jedinoga, dobroga i čovjekoljubi- 
voga Boga našega. Jer ti si naš Bog i tebi 
iskazujemo slavu, Ocu i Sinu i Svetomu Duhu, 
sada i vazda i u vijeke vjekova, amin. 

Molitva osma 

Veliki i Svevišnji Bože! Ti si jedini 
besmrtan i prebivaš u nepristupačnom svijetlu 
Stvorio si po svojoj neizmjernoj mudrosti ci- 
jeli svemir, odijelio si svijetlo od tame, 
sunce si postavio u službu dana, a mjesec i 
zvijezde u službu noći: nas griješne učinio 
si dostojnima da ovog časa stupimo pred lice 
tvoje s hvalom i da ti prinesemo večernji 
hvalospjev. Ti sam, čovjekoljupče uzdigni naš 
molitvu kao kad pred tobom i primi je kao 
ugodni miomiris. Udijeli nam da ova večer i 
nadolazeća noć prođu u miru. Obuci nas u 
oružje svijetla, te nas izbavi od noćnoga 
straha i od svake stvari što prijeti u mraku. 

Daj nam rrm ■; t;o ni ga darovao za odmor naše 
nemoći, i d.i on bude bez ikakve utvare vražje. 
Vladaru i. darovatelju dobara, udijeli nam da 
se noću na svojim ležajima u skrušenosti sje- 
ćamo tvoga imena i prosvijetljeni razmatramo 

0 tvojim zapovijedima. Daj da ustanemo s 
radošću u duši, da slavimo iskazujući hvalu 
tvojoj dobroti i prinoseći milosrđu tvojemu 
molitve i prošnje za naše grijehe i za grijehe 
svih ljudi tvojih, koje u milosrđu svome usliši 

po zagovoru Presvete Bogorodice. Jer si dobar 

1 čovjekoljubiv Bog, tebi iskazujemo slavu, 

Ocu i Sinu i Svetomu Duhu, sada i vazda i u 
vijeke vjekova, amin. 

Po završetku čitanja početnog psalma 104- 
(103) đakon govori ekteniju. 

Velika ektenija 

Đakon: U miru pomolimo se Gospodu. 

Narod: Gospode, pomiluj. 

Za mir odozgo i za svoje spasenje pomolimo 
se Gospodu. 

Narod: Gospode, pomiluj. 

Za mir svega svijeta, za napredak svih 
Božjih Crkvi i za sjedinjenje svih pomolimo 

se Gospodu. 

Narod: Gospode, pomiluj. 


Za ovaj sveti hram i za sve one koji s 
vjerom, pobožnošću i strahom Božjim ulaze u 
nj pomolimo se Gospodu. 

Narod: Gospode, pomiluj. 

Za svetog sveopćeg prvosvećenika našeg 
(ime), Papu rimskog pomolimo se Gospodu. 

Narod: Gospode, pomiluj. 

Za nadbiskupa i metropolitu našeg (ime) 
i za biskupa našeg (ime), za časno svećenstvo, 
u Kristu đakonstvo, za sav kler i narod pomo- 
limo se Gospodu. 

Narod: Gospode,- pomiluj. 

Za naše upravne vlasti i svu vojsku pomo- 
limo se Gospodu. 

Narod: Gospode, pomiluj. 

Za ovaj grad (ili za ovo selo, ili za ovu 
svetu obitelj), za svaki grad, kraj i za sve 
vjernike koji u njima žive pomolimo se Gospodu, 
Narod: Gospode, pomiluj. 

Za povoljan zrak, za obilje zemaljskih 
plodova i za mirna vremena pomolimo se Gospodu. 
Narod: Gospode, pomiluj. 

Za one koji plove, putuju, boluju i pate, 
za zarobljene i njihovo spasenje pomolimo se 
Gospodu. 

Narod: Gospode, pomiluj. 

Da se oslobodimo svake tjeskobe, srdžbe 
i nevolje pomolimo se Gospodu. 

Narod: Gospode, pomiluj. 



12 


13 


Zaštiti, spasi, pomiluj i očuvaj nas, 
Bože svojom milošću. 

Narod: Gospode, pomiluj. 

Spomenimo presvetu, prečistu, prebla- 
goslovljenu, slavnu Vladaricu našu Bogoro- 
dicu i vazda djevicu Mariju, sa svima 
svetima, te predajmo sami sebe i jedni 
druge i sav svoj život Kristu Bogu. 

Narod: Tebi, Gospode. 

Uzglas: Jer tebi dolikuje svaka slava, 
čast i klanjanje: Ocu i Sinu i 
Svetomu Duhu, sada i vazda i u 
vijeke vjekova. 

Narod: Amin. 


PSALMI: 18. KATIZMA PSALTIRA 

Iza uzglasa čita se 18. katizma: "Kad 
bijah u nevolji, Gospodu zavapih" zajedno s 
poklonima na "Aliluja". Iza svakog antifona 
đakon govori malu ekteniju, a svećenik uzglas. 

Kad započne stihoslovlje svećenik odlazi 
k svetohraništu i uzevši pretposvećeni kruh iz 
darohranitel jnice , polaže ga velikom poboznos- 
ću na sveti diskos i ulijeva u svetu čašu vino 
i vodu kao obično, ništa govoreći. I uzevši 
kadionicu kadi zvjezdicu i pokrovce, pokriva 
darove ništa ne govoreći, osim: Molitvama 
svetih otaca naših, Gospode Isuse Kriste Bože 
naš, pomiluj nas. Ovo je naime pretposvećena 
i svršena žrtva. 

Ako se pretposvećeni Jaganjac čuva na 
3 vetom stolu, njegov prijenos na žrtvenik 
obično se vrši ovako: 

Svećenik uzevši pretposvećeni kruh iz 
darohraniteljnice , polaže ga s velikom pobož- 
nošću na sveti diskos. Okadivši zvjezdicu i 
prvi pokrovac, pokriva sveti kruh ništa ne 
govoreći. 

Zatim svećenik kadi naokolo sveti stol 
dok đakon ide pred njim sa svijećom. Učinivši 
poklon do zemlje pred svetim darovima, sveće- 
nik stavlja sveti diskos na svoju glavu i 
prenosi ga na žrtvenik dok pred njim ide 
đakon sa svijećom i kadionicom. 


Isto tako ulijeva u svetu čašu vino i vodu 
kao obično ništa ne govoreći. I uzevši kadionicu 
kadi pokrovce, pokriva darove ništa ne govoreći, 
osim: Molitvama svetih otaca naših, Gospode 
Isuse Kriste Bože naš, pomiluj nas. 

1. Antifon 
SRIJEDA 

Psalam 120(119) 

Kad bijah u nevolji, Gospodu zavapih, 
i on me usliša. 

Gospode, izbavi dušu moju od usana prijevarni 
od zlobna jezika! 

Kojim zlom da te prokunem, 
zlobni jeziče? 

Strelicama oštrim iz ratničke ruke 
i ugljevljem žarkim. 

Jao meni što mi je boraviti u Mešeku 
i stanovati u šatorima kedarskiml 
Predugo mi duša mora živjeti 
s mrziteljima mira. 

Kada o miru govorim, 
oni sile na rat. 

Psalam 121(120) 

K brdima oči svoje uzdižem: 
odakle će mi doći pomoć? 

Pomoć je moja od Gospoda 
koji stvori nebo i zemlju. 

Tvojoj nozi on posrnuti ne da 
i neće zadrijemati on, čuvar tvoj. 

Ne, ne drijema i ne spava 
on, čuvar Izraelov. 

Gospod je čuvar tvoj, 

Gospod je zasjen tvoj s desne tvoje! 

Neće ti sunce nauditi danju 
ni mjesec noću. 

Čuvao te Gospod od zla svakoga, 

Čuvao dušu tvoju! 

Čuvao Gospod tvoj izlazak i povratak 
odsada i dovijeka. 

Psalam 122(121) 

Obradovah se kad mi rekoše: 

"Hajdemo u Dom Gospodnji!" 

Eto, noge nam već stoje 
na vratima tvojim, Jeruzaleme. 

Jeruzalema , grade čvrsto sazdani 
i kao u jedno saliveni! 

Onamo uzlaze plemena, plemena Gospodnja, 
po Zakonu Izraelovu 
da slave ime Gospodnje, 

Ondje stoje sudačke stolice, 
stolice doma Davidova, 

Molite za mir Jeruzalemovl 
Blago onima koji tebe ljube l 
Neka bude mir u zidinama tvojim 
i pokoj u tvojim palačama! 

Radi braće i prijatelja svojih 
klicat ću: "Mir tebi!" 

Radi Doma Gospoda, Boga našega, 
za sreću tvoju ja ću moliti. 

Slava Ocu i Sinu i Svetomu Duhu, 

I sada i vazda i u vijeke vjekova. Amin. 

Aliluja, aliluja, aliluja, slava tebi, Bože. 

(Tri puta) J\ 66,1 

PETAK 

Psalam 125(122) 

Oči svoje uzdižem k tebi 
koji u nebesima prebivaš. 

Evo, kao što su uprte oči slugu 
u ruke gospodara, 
i oči sluškinje 
u ruke gospodarice, 


17 

mko su oči naše uprte u Gospoda, Boga našega, 
,iok nam se ne smiluje. 

dmiluj nam se, Gospode, smiluj se nama, 

Jer se do grla nasitismo prezira. 

I’resita nam je duša 

podsmijeha obijesnih, poruga oholih. 

Psalam 124-(123) 

Da nije Gospod za nas bio 
- neka slobodno rekne Izrael - 
da nije Gospod za nas bio: 
kad se ljudi digoše proti nama, 
žive bi nas progutali. 

Kad je uskipio bijes njihov na nas, 
voda bi nas podavila; 
bujica bi nas odnijela, 
vode pobješnjele sve nas potopile. 

Blagoslovljen Gospod koji nas ne dade 
za plijen zubima njihovim! 

Duša je naša poput ptice umakla 
iz zamke lovaca: 
raskinula se zamka, 
a mi umakosmo! 

Pomoć je naša u imenu Gospoda 
koji stvori nebo i zemlju. 

Slava Ocu i Sinu i Svetomu Duhu, 

I sada i vazda i u vijeke vjekova. Amin. 

Aliluja, aliluja, aliluja, slava tebi, Bože. 

(Tri puta) $ 66,1 

Opet i opet u miru pomolimo se Gospodu. 
Narod: Gospode, pomiluj l * 66,2 

Zaštiti, spasi, pomiluj i očuvaj nas, Bože, 
svojom milošću. 

Narod: Gospode, pomiluj 1 

Spomenimo presvetu, prečistu, preblagoslov- 
ljenu, slavnu Vladaricu našu Bogorodicu i vazda 
djevicu Mariju, sa svima svetima, te predajmo 
sami sebe i jedni druge i sav svoj život Kristu 

Bogu. 

Narod: Tebi, Gospode! 

Molitva prvog antifona 

Milosrdni i milostivi, dugotrpljivi i 
predobri Gospode! Čuj našu molitvu i obrati 
pažnju na glas naše prošnje, te učini s nama 
znamenje na dobro. Uputi nas na svoj put, 
da hodamo u tvojoj istini. Veseljem ispuni 
naša srca, da se bojimo tvog svetog imena, jer 
ti si velik i činiš čudesa. Ti si, Gospode, 
jedini Bog i nema tebi slična među bogovima. 
Moćan si u milosti i dobar u krijeposti, da 

pomažeš, tješiš i spašavaš sve one koji se 
uzdaju u tvoje sveto ime. 


Uzglas: Jer je tvoja vlast i kraljevstvo i 

moć i slava, Oca i Sina i Svetoga Duha 
sada i vazda i u vijeke vjekova. 

Narod: Amin. 

2. Antifon 
SRIJEDA 

Psalam 125(124-) 

Tko se uzda u Gospoda, on je kao brdo Sion: 
ne pomiče se, ostaje dovijeka. 

Bregovi okružuju Jeruzalem: 

Gospod okružuje narod svoj 
odsada i dovijeka. 

I neće vladati žezlo bezbožničko 

nad udesom pravednih, 

da ne bi pravedni 

ruke za bezakonjem pružili. 

Učini, Gospode, dobro dobrima 
i čestitima u srcu. 

A koji na krive skreću putove, 

nek ih istrijebi Gospod sa zločincima! 

Mir nad Izraelom! 

Psalam 126(125) 


Kad Gospod vraćaše sužnjeve sionske, 
bilo nam je ko da snivamo. 

Usta nam bjehu puna smijeha, 
a jezik klicanja. 

Među poganima tad se govorilo: 
"Velika im djela Gospod učini!" 
Velika nara djela učini Gospod: 
opet smo radosni! 

Vrati, o Gospode, sužnjeve naše 
ko potoke negepske! 

Oni koji siju u suzama, 
žanju u pjesmi. 

Išli su plačući 
noseći sjeme sjetveno: 
vraćat će se s pjesmom 
noseći snoplje svoje. 

Psalam 127(126) 

Ako Gospod kuću ne gradi, 
uzalud se muče graditelji. 

Ako Gospod grad ne čuva, 
uzalud stražar bdi. 

Uzalud vam je ustat prije zore 
i dugo u noć sjediti, 
vi što jedete kruh muke: 
miljenicima svojim u snu on daje. 

Evo: sinovi su Gospodnji dar, 
plod utrobe njegova je nagrada. 

Strelica u ruci ratnika - 
to su sinovi mladosti. 

Blago čovjeku koji njima napuni tobolac, 
neće se postidjeti 

kad se preo bude s dušmanom na vratima. 

Slava Ocu i Sinu i Svetomu Duhu, 

I sada i vazda i u vijeke vjekova. Amin. 

Aliluja, aliluja, aliluja, slava tebi, Bože. 
(Tri puta) 66,1 

PETAK 

Psalam 128(127) 

Blago svakome koji se Gospoda boji, 
koji njegovim hodi stazama! 

Plod ruku svojih ti ćeš uživati, 
blago tebi, dobro će ti biti. 

Žena će ti biti kao plodna loza 
u odajama tvoje kuće; 
sinovi tvoji ko mladice masline 
oko stola tvojega. 

Eto, tako će biti blagoslovljen čovjek 
koji se Gospoda boji! 

Blagoslovio te Gospod sa Siona, 
uživao sreću Jeruzalema 
sve dane života svog! 

Vidio djecu svojih sinova, 
mir nad Izraelom! 

Psalam 129(128) 

"Mnogo su me od mladosti tlačili" 

- nek rekne sad Izrael! 

"Mnogo su me od mladosti tlačili, 
ali me ne svladaše. 

Po leđima su mojim orači orali, 
duge brazde povlačili. 

Al' Gospod pravedni 
isiječe užeta zlikovcima!" 

Nek se postide i uzmaknu 
svi koji mrze Sion! 

Nek budu ko trava na krovu 

što povene prije nego je počupaju. 

Že telac njome ne napuni ruku 
ni naručje onaj koji veže snopove. 

A prolaznici nek ,ne reknui 
"Blagoslov Gospodnji nad vama! 

Blagoslivljamo vas imenom Gospodnjim!" 

Slava Ocu i Sinu i Svetomu Duhu, 

I sada i vazda i u vi jeke vjekova. Amin. 

Aliluja, aliluja, aliluja, slava tebi, Bože. 
(Tri puta) 

66,1 

Opet i opet u miru pomolimo se Gospodu. 
Narod: Gospode, pomiluj ! Ji 66,2 

Zaštiti, spasi, pomiluj i očuvaj nas, 
Bože, svojom milošću. 

Narod: Gospode, pomiluj! 

Spomenimo presvetu, prečistu, preblago- 
slovljenu, slavnu Vladaricu našu Bogorodicu i 
vazda djevicu Mariju, sa sviltia svetima, te 
predajmo sami sebe i jedni druge i sav svoj 
život Kristu Bogu. 

Narod: Tebi, Gospode! 

Molitva drugog antifona 

Gospode, liječniče i iscjelitelju naših 
duša] Nemoj nas ukoriti svojom srdžbom niti 
kazniti svojim gnjevom, nego postupi s nama 
po milosti svojoj. Usmjeri nas, po zagovoru 
Bogorodice i svih Svetih prema pristaništu 
svoje volje, prosvijetli oči naših srdaca da 
spoznamo tvoju istinu. Daj nam da preostali 
dio ovoga dana i sve vrijeme našeg života 
bude u miru i bez grijeha. 

Uzglas: Jer si dobar i čovjekoljubiv Bog, 

i tebi iskazujemo slavu, Ocu i Sinu 
i Svetomu Duhu, sada i vazda i u 
vi jeke vjekova. 

Narod: Amin. 

3. Antifon 
SRIJEDA 

Psalam 130(129) 

Iz dubine, Gospode, vapijem tebi: 

Gospode, čuj glas moji 
Neka pazi uho tvoje 
na glas moga vapaja l 

Ako se, Gospode, grijeh^ budeš spominjao, 
Gospode, tko će opstati? 

Al' u tebe je praštan je, 

da bi te se bojali. 

U Gosnoda ja se uzdam, 

duša se moja u njegovu uzda riječ. 

Duša moja čeka Gospoda 
više no zoru straža noćna; 
više no zoru straža noćna 
nek Izrael čeka Gospoda. 

Jer je u Gospoda milosrđe 
i obilno je u njega otkupljenje; 
on će otkupiti Izraela 
od svih grijeha njegovih. 


Psalam 131(130) 

0 Gospode, ne gordi se moje srce 
niti se oči uznose. 

Ne idem za stvarima velikim 
ni za čudima što su iznad mene. 

Ne, ja sam se smirio, 

1 upokojio dušu svoju; 

kao dojenče na grudima ma^ke, 
kao dojenče duša je moja u meni. 

U Gospoda se, Izrasle, uzdaj 
od sada dovijeka. 

Slava Ocu i Sinu i Svetomu Duhu, 

I sada i vazda i u vijeke vjekova. Arnin. 

Aliluja, aliluja, aliluja, slava tebi. Bože. 
(Tri puta) 66,1 

PETAK 

Psalam 132(131) 

Spomeni se, o Gospode, Davida 
i sve revnosti njegove: 
kako se Gospodu zakleo, 
zavjetovao Snazi Jakovljevoj. 

"Neću ući u šator doma svog 
niti uzaći na ležaj svoje postelje, 
neću pustit snu na oči 
nit počinka dati vjeđama, 

dok Gospodu mjesto ne nađem, 
boravište Snazi JakovlJevoJ. 

Eto, čusmo za nj u Efrati, 
nađosmo ga u Poljima Jaarskim. 

Uđimo u stan njegov, 
pred noge mu padnimol 

"ustani, o Gospode, pođi k svom počivalištu, 
ti i Kovčeg sile tvoje! 

Svećenici tvoji nek se obliku u pravednost, 
pobočnici tvoji nek radosno kliču! 

Poradi Davida, sluge svojega, 
ne odvrati lica od svog pomazanika!" 

Gospod se zakle Davidu 

zakletvom tvrdom od koje neće odustati: 

"Potomka tvoje utrobe 

posadit ću na prijestolje tvoje. 

Budu li ti sinovi Savez moj čuvali 
i naredbe kojima ih učim, 
i sinovi će nj ini dovijeka 
sjedit na tvom prijestolju." 

Jer Gospod. odabra Sion, 

njega začelje sebi za sjedište. 

"Ovo mi Je počivalište vječno, 
boravit ću ovdje Jer tako poželjeh. 

Žitak ću njegov blagosloviti, 
siromahe nahraniti kruhom. 

Svećenike njegove u spas ću odjenuti, 
sveti će njegovi kliktati radosno. 

Učinit ću da ondje za Davida rog izraste, 
pripravit ću svjetiljku za svog pomazanika 
U sram ću mu obući dušmane, 
a na njemu će blistat vijenac moj." 

Psalam 133(132) 

Gle, kako Je dobro i kako Je milo 

kao braća zajedno živjeti^ 

kao na glavi ulje dragocjeno, 

što slazi na bradu, bradu Aronovu, 

što slazi na skute haljina njegovih; 

kao rosa s Hermona 

što slazi na brdo Sion. 

Ondje Gospod daje svoj blagoslov 
i život dovijeka. 

Psalam 134(133) 

Sad, blagoslivljajte Gospoda, 
sve sluge Gospodnje 
što stojite u Domu Gospodnjem, 
u noćnim satima! 

Dičite svoje ruke prema Svetištu 
i Gospoda blagoslivljajte! 

"Blagoslovio te sa Siona Gospod 
koji stvori nebo i zemlju!" 

Slava Ocu i Sinu i Svetomu Duhu, 

I sada i vazda i u vi Jeke vjekova. Amin. 





fcliluja, aliluja, aliluja, slava tebi, Bože. 
(Tri puta) ^ 


Opet i opet u miru pomolimo se Gospodu. 
Narod: Gospode, pomiluj! J* 66,2 


Zaštiti, spasi, pomiluj i očuvaj nas, 
Bože, svojom milošću. 

Narod: Gospode, pomiluj ! 


Spomenimo presvetu, prečistu, preblago- 
9 lovl jenu, slavnu Vladaricu našu Bogorodicu i 
irazda djevicu Mariju, sa svima svetima, te 
predajmo sami sebe i i jedni druge i sav svoj 
život Kristu Bogu. 

Narod: Tebi, Gospode! 


Molitva trećeg antifona 


Gospode Bože naš! Spomeni se nas gri jesnih 
i nepotrebnih slugu svojih, kada zazivamo tvoje 
ime dostojno klanjanja. I ne postidi nas u 
iščekivanju milosti tvoje nego nam daruj, 
lospode, sve što molimo za spasenje, i učini 
nas dostojnim da te ljubimo i da te se bojimo 
svim srcem svojim, i da u svemu vršimo volju 
tvoju. 

Svećenik govori uzglas: Jer ti si Bog naš. 

Bog koji miluje i spasava, i tebi slavu 
iskazujemo: Ocu i Sinu i Svetomu Duhu, 
sada i vazda i u vijeke vjekova. 

Narod: Amin. 

VEČERNJI PSALMI - SLUŽBA SVIJETLA 

Iza katizme pjeva se: Gospode, zovem k 
tebi, usliši me! (Ps 141/14-0/, 1-2), a đakon 
kadi po običaju. 

Gospode, zovem k tebi, usliši me! 

Usliši me, Gospode! 

Gospode, zovem k tebi, usliši me, 
pazi na glase moljenja mojega 
kojim zazivam ja tebe. 

Usliši me, Gospode! 

Nek se uzdigne molitva moja, 
poput kada pred lice tvoje, 
a podizanje ruku mojih, žrtva večernja! 
Usli ši me Gospode! 

Vidi NOTNI PRILOG! J 1 67-86 

_ t — — -■ — ■ ■■ 

Zatim se čitaju slijedeći psalmi: 

Psalam 141(140) 

Na usta mi. Gospode, stražu postavi, 
i stražare na vrata usana mojih! 

Ne daj da mi se srce zlu prikloni, 
da bezbožno počinim djela opaka; 
i u društvu zlotvora 
da ne blagujem poslastica njihovih! 

Nek me samo udari pravednik, ljubav je što 

me kara, 

al ulje grešničko neće mi glavu pomazat; 



zloći njihovoj oprijet ću se uvijek svojom 

molitvom. 

Kad strovale niz hridinu suce njihove, 
razumjet će kako blage bjehu riječi moje. 

Kao kad orač ore i para zemlju, 

tako će im se na rubu Podzemlja kosti rasuti. I 

U te su. Gospode, uprte oči moje, 
k tebi se utječem, ne daj da mi duša propadne I 
Čuvaj me od stupice koju postaviše meni, 
od zamki zlopinaca! 

Nek u vlastite zamke upadnu zlotvori, 
a ja neka im umaknem! 

Psalam 142(141) 

Iz svega glasa vapijem Gospodu, 
iz svega glasa Gospoda zaklinjem. 

Pred njim svoju izlijevam tužaljku, 
tjeskobu svoju pred njim razastirem 

Ako duh moj i klone u meni, 
ti put moj poznaješ. 

Na putu kojim prolazim 
potajnu mi zamku staviše. 

Obazrem li se nadesno i pogledam: 
nitko ne zna za mene. 

Nemam kamo pobjeći, 
nitko za život moj ne mari. 


K tebi, Gospode, vapijem; 
govorim: ti si mi utočište, 
ti si dio moj u zemlji živih. 

Poslušaj moje vapaje, 
jer sam veoma nevoljan. 

Izbavi me od gonitelja mojih, 
jer od mene oni su moćniji. 

tihovi za stihire na "Gospode, zovem k tebi 

10 Izvedi iz tamnice dušu moju 
da zahvaljujem imenu tvojemu. 

9 Oko mene će se okupiti pravednici 
zbog dobra što si ga iskazao meni. 

Psalam 130(129) 

8 Iz dubine. Gospode,, vapijem tebi: 

Gospode, čuj glas moj! 

7 Neka pazi uho tvoje 
na glas moga vapaja! 

1 6 Ako se, Gospode, grijeha budeš spominjao. 
Gospode, tko će opstati? 

Al' u tebe je praštanje, 
da bi te se bojali. 

5 U Gospoda ja se uzdam, 

duša se moja u njegovu uzda riječ. 

Duša moja čeka Gospoda 
više no zoru straža noćna; 

4 više no zoru straža noćna 
nek Izrael čeka Gospoda. 

3 Jer je u Gospoda milosrđe 

i obilno je u njega otkupljenje; 
on će otkupiti Izraela 
od svih grijeha njegovih. 

Psalam 117(116) 

2 Hvalite Gospoda, svi puci, 
slavite ga, > svi narodi! 

Zbor pjeva stihiru na "Gospode, zovem k tebi" 
iz Trioda. 

1 Silna je prema nama ljubav njegova, 
i vjernost Gospodnja ostaje dovijeka! 

Zbor pjeva stihiru iz Mineje. 

Slava Ocu i Sinu i Svetomu Duhu. ^ ^7 -! 

Ako blagdan ili spomen sveca ima vlastitu 
stihiru na "Slava..." zbor ju pjeva, ako nema, 
odmah se pjeva: 

I sada i vazda i u vijeke, vjekova. Amin. 

Zbor pjeva u srijedu Bogorodičinu stihiru 
iz Mineje, a u petak se pjeva dogmatik po glasu 
prethodne nedjelje. 

Kad pjevači započnu pjevati "Slava, I sada. 
otvaraju se carska vrata. Ulazak s kadionicom. 

Uoči blagdana hrama ili sveca i u Velikom 
Tjednu, kad se čita Evanđelje, ulazak je s 
Kvanđeljem. Đakon govori tiho prema svećeniku: 
Pomolimo se Gospodu, a svećenik moli slijedeću 
molitvu ulaza: 

Molitva ulaza 

Uveče i izjutra i u podne hvalimo te, 
blagoslivljamo te, zahvaljujemo ti i molimo 
ti se, vladaru svega, čovjekoljubivi Gospode. 
Uzdigni molitvu našu kao kad pred tobom, i 
ne dopusti da se srca naša priklone opakim 
riječima ili mislima, nego nas izbavi od svih 
koji love duše naše, jer su u tebe Gospode, 
Gospode, uprte oči naše i u tebe se uzdamo, 
ne postidi nas. Bože naš! 

Jer tebi dolikuje svaka slava, čast i 

klanjanje, Ocu i Sinu i Svetomu Duhu, 

sada i vazda i u vijeke, -vjekova. Amin. 

Poslije stihira đakon ili svećenik, 
govore, stojeći na carskim vratima, glasno: 

Mudrost! Uspravno stojmo! 

«P 89 

Narod: Svijetlo tiho, svet® slave 
besmrtnoga Oca nebeskog, 
svetog i blaženog, 

Isuse Kriste! 

Dođosmo na zapad sunca 

i vidjevši svijetlo večernje, 

slavimo Oca i Sina i Svetoga Duha, Boga! 

Dostojan si za sva vremena, 

da ti se pjeva hvala glasima pobožnika. 

Sine Božji! 

Ti život daješ svemu svijetu. 

Stoga te cijeli svijet slavi. 

Đakon: Budimo pozorni! 

Svećenik: Mir svima! 

Đakon: Mudrost! 

Čitač govori prokimen. , 

Đakon: Mudrost! 

Čitač: Čitanje Knjige Postanka. 

I kad je đakon rekao: "Budimo pozorni!", čitač 
čita paremiju. 

Zatim slijedi drugi prokimen. 

Potom đakon glasno govori: Izvolite! 

(blagosloviti) 

Nakon toga svećenik držeći rukama svijećnjal 
sa svijećama i kadionicom, gledajući prema 
istoku i čineći znak križa, govori glasno: 

Mudrost! Uspravno stojmo! 

Zatim, okrenuvši se na zapad prema narodu 
opet čineći znak križa, govori: 

Svijetlo Kristovo, prosvjeti java sve. 

Čitač: Čitanje Knjige izreka. 

Đakon: Budimo pozorni! 

I čitač čita paremiju. Ako na sutrašnji 
dan pada blagdan ili spomendan sveca s bdije- 
njem ili poli jele j, čitaju se paremije blagda- 
na ili sveca. 

Zatvaraju se carska vrata. Na kraju 
paremije svećenik govori: 

Mir tebi! 

Đakon: Mudrost! 

Čitač nasred crkve ili svećenik obično 
u svetištu s prednje strane svetog stola, pje- 

va: J 9o 

Nek se uzdigne molitva moja, 
poput kada pred lice tvoje, 
podizanje ruku mojih, žrtva večernja! 

Iza čitača ili svećenika narod ponavlja 
"Nek se uzdigne..." 

Zatim čitač ili svećenik, stojeći s juž- 
ne (desne) strane svetog stola, pjeva prvi 
stih: 

Gospode, zovem k tebi, usliši me, 
pazi na glas molenja mojega 
kojim zazivam ja tebe! 

Narod: Nek se uzdigne... 

ČitaS ili svećenik, stojeći s istočne 
(stražnje) strane svetog stola, pjeva drugi 
stih: 

Na usta mi, Gospode, stražu postavi, 

1 stražare na vrata usana mojih! 

Narod: Nek se uzdigne... 

Čitač ili svećenik, stojeći sa sjeverne 
(lijeve) strane svetog' stola, pjeva treći stih: 

Ne daj da mi se srce zlu prikloni, 
da bezbožno počinim djela opaka! 

Narod: Nek se uzdigne... 

I opet čitač ili svećenik, stojeći s 
prednje strane svetog stola, pjeva: 

Nek se uzdigne molitva moja, 
poput kada pred lice tvoje, 

Narod: Podizanje ruku mojih, žrtva večernja! 

Treba znati, kad čitač ili svećenik pjeva 
"Nek se uzdigne molitva moja, poput kada pred 
lice tvoje", svećenik kadi sveti stol na počet- 
ku i na kraju svakog stiha kojeg pjeva. I dok 
svećenik pjeva, zbor i narod mole klečeći. Kada 

pjeva zbor i narod svećenik i svi prisutni u 
oltaru kleče i mole se. Potom činimo tri 
poklona. 

Ako u Veliki post padne blagdan sveca 
ili hrama tada đakon ili svećenik govori: 
"Budimo pozorni", a čitač govori prokimen 
Apostola. I čita se Apostol, pjeva se Aliluja, 
i čita se Evanđelje. 

II. PRIČESNA SLUŽBA 

Đakon govori ekteniju: 

Recimo svi iz dna duše svoje i čitavim 
umom svojim recimo. 

Narod: Gospode, pomiluj ! ^ 91 

Gospode, Svevladaru, Bože otaca naših, 
molimo ti se, usliši i pomiluj. 

Narod: Gospode, pomiluj! 

Smiluj nam se, Bože, po velikom milosrđu 
svome, molimo ti se, usliši i pomiluj. 

Narod: Gospode, pomiluj! (Tri puta) 

U župnim crkvama: 

Još se molimo za svetog sveopćeg prvo- 
svećenika našeg (ime) Papu rimskog, za nadbis- 
kupa i metropolitu našeg (ime), za biskupa 
našeg (ime), ... za služitelje i poslužitelje 
ovog svetog hrama, za naše duhovne oce i za 

svu braću našu u Kristu 


U samostanima: 

... za oce naše: protoarhimandrita (ime), arhi- 
mandrita (ime), protoigumana (ime), igumana 
(ime), za služitelje i poslužitelje ove svete 
obitelji, za naše duhovne oce i za svu našu 
braću u Kristu. 

Narod: Gospode, pomiluj ! (Tri puta) 

Još se molimo za naše upravne vlasti i 
za svu vojsku. 

Narod: Gospode, pomiluj! (Tri puta) 

Još se molimo za prisutne ljude koji oče- 
kuju od tebe velike i obilne milosti, i za sve 
one koji nam dobro čine te za sve pravovjerne 
kršćane. 

Narod: Gospode, pomiluj! (Tri puta) 

Molitva usrdne molbe 

Gospode, Bože naš! Primi od slugu svojih 
ovu usrdnu molbu i smiluj nam se po velikom 
milosrđu svome. Pošalji i svoje milosti na 
nas kao i na sve ljude svoje koji očekuju 
obilje milosrđa tvoga. 


Uzglas: Jer ti si milosrdan i čovjekoljubiv 
Bog, 

mi ti iskazujemo slavu, 

Ocu i Sinu i Svetomu Duhu, 
sada i vazda i u vijeke, vjekova. 

Narod: Amin. 

Đakon opet govori ekteniju: 

Oglašeni, pomolite se Gospodu! 

Narod: Gospode, pomiluj! 

Za oglašene, da im se Gospod smiluje, 
mi vjernici, pomolimo se. 

Narod: Gospode, pomiluj! 

Da ih pouči riječju istine. 

Narod: Gospode, pomiluj I 

Da im otkrije evanđelje pravde. 

Narod: Gospode, pomiluj! 

Da ih sjedini sa svojom svetom, katolič- 
kom i apostolskom Crkvom. 

Narod: Gospode, pomiluj I 

Spasi, pomiluj, zaštiti i očuvaj ih. 

Bože svojom milošću. 

Narod: Gospode, pomiluj I 

Oglašeni, prignite svoje glave, Gospodu! 
Narod: Tebi, Gospode! 

Molitva za oglašene 

Bože, Bože naš, Stvoritelju i začetnice 
svega! Ti hoćeš da se svi spase i da dođu k 
spoznaji istine. Pogledaj na sluge svoje 
oglašene i izbavi ih od drevne prevare i 
lukavstva neprijatelja. Pozovi ih u život 
vječni, prosvijetli im duše i tjelesa i 
pribroji ih duhovnom tvojem stadu, nad koje 
se tvoje sveto ime zazivlje. 

Uzglas: Da i oni slave zajedno s nama tvoje 
preslavno i veličanstveno ime: 

Oca i Sina i Svetoga Duha, sada 
i vazda i u vi jeke vjekova. 

Narod: Amin. 

I svećenik rasprostire iliton. 

Đakon: Vi koji ste oglašeni izađite! 
Oglašenici izađite! 

Vi koji ste oglašeni izađite! 

Da nitko od oglašenih ne ostane! 

A mi vjernici, opet i opet u miru 
pomolimo se Gospodu. 

Narod: Gospode, pomiluj I 

Ovo se govori samo do srijede četvrtog 
tjedna posta. Od srijede sredoposne, iza kako 
svećenik kaže: "Da i oni slave", govori đakon 
i ove ektenije, ali samo na liturgijama pret- 
posvećenih darova ako je i blagdan, osim 
subote i nedjelje: 

Vi koji ste oglašeni, izađite! Oglašenici 
izađite! Vi koji se spremate na prosvijet 
lj e ^j®» pristupite! Pomolite se svi Jtoji 
se spremate za prosvjetljen j e ! 

Narod: Gospode, pomiluj I 

Za onu braću koja se pripremaju za pros- 
vjeti jenje i za njihovo spasenje, mi vjer 
nici, pomolimo se Gospodu. 

Narod: Gospode, pomiluj! 

Da ih Gospod Bog naš učvrsti i okrijepi. 
Narod: Gospode, pomiluj I 

Da ih prosvijetli svjetlošću bogospozna- 
nja i pobožnosti. 

Narod: Gospode, pomiluj! 

Da ih udostoji u prikladno vrijeme primi- 
kupelj preporoda, otpustenje grijeha 
i odjeću neraspadl j ivosti . 


Narod: Gospode, pomiluj] 

Da ih preporodi vodom i Duhom. 

Narod: Gospode, pomiluj! 

Da im daruje savršenstvo vjere. 

Narod: Gospode, pomiluj ! 

Da ih pribroji svome svetom i izabranom 
stadu. 

Narod: Gospode, pomiluj! 

Spasi, pomiluj, zaštiti i očuvaj ih, 

Bože, svojom milošću. 

Narod: Gospode, pomiluj! 

Vi koji ste za prosvjetljenje prignite 
svoje Glave Gospodu. 

Narod: Tebi, Gospode! 

Molitva za one koji se pripravljaju 
za sveto prosvjetljenje: 

Pokaži, Vladaru, lice svoje onima koji 
se pripremaju za sveto prosvjetljenje i koji 
žele otresti ljagu grijeha. Prosvijetli njiho- 
vu moć spoznaje, ojačaj ih u vjeri, učvrsti u 
nadi, usavrši u ljubavi. Učini ih dostojnim 
udovima tvoga Krista, koji je sebe dao na 
otkupljenje za naše duše. 

Uzglas: Jer ti si prosvjetljenje naše i tebi 

slavu iskazujemo: Ocu i Sinu i Svetomu 
Duhu, sada i vazda i u vi jeke vjekova. 

Narod: Amin. 

Đakon: Vi koji se spremate za prosvjetljenje, 
izađite ! 

Koji se spremate za prosvjetljenje, 
izađite! 

Vi koji ste oglašeni, izađite! 

Da nitko od oglašenih ne ostane! 

A mi vjernici, opet i opet u miru 
pomolimo se Gospodu. 

Narod: Gospode, pomiluj! 

Đakon: Zaštiti, spasi, pomiluj i očuvaj nas, 
Bože, svojom milošću. 

Narod: Gospode, pomiluj! 

Đakon: Mudrost! 

Prva molitva vjernih 

Bože veliki i hvaljeni! Ti si nas živo- 
tvornom smrću Krista tvoga izveo iz raspadi ji- 
vosti u neraspadljivost. Oslobodi sva naša 
osjetila da ih strasti ne umrtve, i daj da im 
bude dobrim vodičem unutrašnji razum: oko da 
bude udaljeno od svakog zla pogleda, sluh 
nepristupačan svim ispraznim riječima, a jezik 
da bude čist od nedoličnih govora. Očisti 

naša usta, koja te hvale, Gospode; učini da 
se ruke naše uzdržavaju od zlih djela, te da 
čine samo ono što je tebi ugodno. Krijepi 
svojom milošću sve naše udove i razum. 

Svećenik govori glasno; 

Jer tebi dolikuje svaka slava, čast i 
klanjanje; Ocu i Sinu i Svetomu Duhu, 
sada i vazda i u vijeke vjekova. 

Narod; Amin. 

Đakon; Opet i opet u miru pomolimo se Gospodu. 
Narod; Gospode, pomiluj ! 

Đakon; Zaštiti, spasi, pomiluj i očuvaj nas. 
Bože, svojom milošću. 

Narod: Gospode, pomiluj! 

Đakon: Mudrost! 

Druga molitva vjernih 
Sveti, predobri Vladaru! Tebe bogatoga 
milosrđem molimo: budi milostiv nama grešnici- 
ma i učini nas dostojnima da primimo jedinoro- 
đenoga tvoga Sina i Boga našega, Kralja slave. 
Jer ovo prečisto njegovo Tijelo i životvorna 
Krv u ovaj čas će unići da se postave na ovom 
tajanstvenom stolu, nevidljivo praćeni mnoštvom 
nebeske vojske. Udijeli da se njima neosuđeni 
pričestimo, da duhovno naše oko njima bude 




obasjano i da postanemo sinovi svijetla i 
dana. 

Svećenik govori glasno: 

Po daru Krista tvoga, s kojim si blago- 
slovljen, s presvetim, dobrim i živo- 
tvornim tvojim Duhom, sada i vazda i u 
vijeke vjekova. 

* 

Narod: Amin. 


I pjeva se: • 

Sada sile nebeske s nama nevidljivo služe, 
jer gle ulazi Kralj slave! 

Evo žrtva tajanstvena i već prinesena, 
svečano praćena, unosi se. 

Vjerom i ljubavlju pristupimo 
da dionici života vječnoga postanemo. 
Aliluja, aliluja, aliluja! 


Dok se ovo pjeva, đakon ulazi sjevernom 
stranom u sveti oltar, otvara carska vrata i 
kadi sveti stol samo u sredini, svete darove 
i svećenika. Stavši zajedno, govore: "Sada 
sile nebeske..." (Tri puta). 

Poklonivši se tri puta, odlaze k svetim 
darovima. Svećenik uzevši pokrov polaže ga 
na rame đakonu, sveti diskos s božanstvenim 
tajnama prima desnom rukom i stavlja na svoju 

glavu, čašu pak s vinom u lijevu svoju ruku 
i nosi pri grudima. 

Đakon ide ispred samo s kadionicom često 
kadeći. Idući tako ništa ne govore. Ušavši, 
polaže svećenik darove po običaju na sveti 
stol, uzimlje pokrovce sa svetih darova i 
pokriva ih pokrovom, kadi ih, ništa nad njima 
ne govoreći. Po prenosu svetih darova i po 
završetku "Sada sile nebeske" činimo tri poklona 
i zatvaraju se carska vrata. 

Tada đakon, primivši blagoslov, izlazi 
na obično mjesto i govori ekteniju: 

Nadopunimo svoju večernju molitvu Gospodu. 

Narod: Gospode, pomiluj I 93 

Za ovdje postavljene i pretposvećene 
časne darove, pomolimo se Gospodu. 

Narod: Gospode, pomiluj 1 

Da ih primi čovjekoljubivi naš Bog na 
svoj sveti, nebeski i misaoni žrtvenik 
kao blagi duhovni miomiris i da nam 
pošalje božanstvenu milost i dar Svetoga 
Duha, pomolimo se. 

Narod: Gospode pomiluj I 

Da se oslobodimo svake tjeskobe, srdžbe 
i nevolje, pomolimo se Gospodu. 

Narod: Gospode, pomiluj I 


47 

Zaštiti, spasi, pomiluj i očuvaj nas, 
Bože, svojom milošću. 

Narod: Gospode, pomiluj! 

Da ova cijela večer bude savršena, sveta, 
mirna i bez grijeha, molimo Gospoda. 

Narod: Podaj, Gospode! 

Anđela mira, vjernog vođu i čuvara naših 
duša i tjelesa, molimo Gospoda. 

Narod: Podaj, Gospode! 

Oproštenje i otpuštenje naših grijeha 
i pogrešaka, molimo Gospoda. 

Narod: Podaj, Gospode! 

Dobra i koristi našim dušama, a svijetu 
mir, molimo Gospoda. 

Narod: Podaj, Gospode! 

Da preostalo vrijeme našega života 
provedemo u miru i pokajanju, molimo 
Gospoda. 

Narod: Podaj, Gospode! 

Da kršćanski svršetak našega života 
bude bez bolova, bez sramote, miran, i 
da dobro odgovorimo na uzvišenom 
Kristovom sudu, molimo. 

Narod: Podaj, Gospode! 

Izmolivši jedinstvo vjere i zajedništvo 
Svetoga Duha, predajmo sami sebe i jedni 
druge i sav svoj život Kristu Bogu. 

Narod: Tebi, Gospode! 

Molitva iza postavljanja svetih tajni 

Bože neiskazanih i nevidljivih tajni! U 
tebi je skrivena riznica mudrosti i spoznanja. 
Ti si nam otkrio tajnu ove službe i po neiz- 
mjernom tvome čovjekoljublju postavio si nas 
grešne da ti prinosimo darove i žrtve za naše 
grijehe i ljudska neznanja. Sam nevidljivi 
Kralju, koji činiš velika i neispitana, slavna 
i divna djela kojima nema broja. Pogledaj na 
nas nedostojne sluge svoje, koji stojimo pred 
ovim svetim žrtvenikom kao pred kerubinskim 
prijestoljem, na kome jedinorođeni tvoj Sin 
i Bog naš počiva u ovdje postavljenim uzviše- 
nim tajnama. Nas i vjerni tvoj narod oslobodi 
svake nečistoće, posveti duše i tjelesa svih 
nas svetošću, koja se ne oduzimlje, da se 
čistom savješću, nepostiđenim obrazom i 
prosvijetljenim srcem pričestimo ovim božan- 
stvenim svetinjama i od njih oživljeni 
sjedinimo se sa samim Kristom tvojim, 
istinskim Bogom našim, koji je rekao: Tko 
jede moje Tijelo i pije moju Krv, u meni 
Ostaje i ja u njemu. Neka i mi, Gospode, 


4-9 

pošto u nas uđe i useli se tvoja Riječ, posta- 
nemo hram presvetoga i klanjanja dostojnoga 
tvoga Duha, oslobođeni od svake đavolske pre- 
vare koja djeluje po djelu, riječi ili mišlju, 
te postignemo obećana nam dobra, sa svima 
svetima tvojima, koji su Ti od vijeka omiljeli. 

Svećenik govori glasno: 

I učini nas dostojnima, Vladaru, da 
smijemo »pouzdanjem i bez osude zazivati, 
tebe, nebeskoga Boga Oca, i govoriti: 

Narod: Oče naš, koji jesi na nebesima, ^ 93 
sveti se ime tvoje, 
dođi kraljevstvo tvoje, 
budi volja tvoja 
kako na nebu tako i na zemlji. 

Kruh naš svagdanji daj nam danas. 

I otpusti nam duge naše 

kako i mi otpuštamo dužnicima našim. 

I ne uvedi nas u napast, 
nego izbavi nas od zla. 

Svećenik govori glasno: 

Jer je tvoje kraljevstvo i moć i slava: 

Oca i Sina i Svetoga Duha, 
sada i vazda i u vijeke vjekova. 

Narod: Amin. 

Svećenik: Mir svima. 

Narod: I duhu tvojemu. 

Đakon: Prignite svoje glave Gospodu! 

Narod: Tebi, Gospode! 

Svećenik prignuvši se moli: 

Bože, jedini dobri i milosrdni! Ti koji 
prebivaš u visinama i gledaš na ponizne, 
pogledaj milosrdnim okom na sav svoj narod 
i očuvaj ga. Udostoj sve nas, da se neosuđeni 
priče stimo životvornim ovim tvojim tajnama, 
jer pred tobom prignusmo glave čekajući od 
tebe obilne milosti. 

Uzglas: Milošću i milosrđem i čovjekoljubljem 
tvog jedinorođenog Sina s kojim si 
blagoslovljen u zajedništvu s presve- 
tim i dobrim i životvornim tvojim 
Duhom, sada i vazda i u vijeke vjekova. 

Narod: Amin. 

Svećenik moli: 

Gospode, Isuse Kriste, Bože naš! Pogledaj 
iz svog prebivališta i s prijestolja slave 
kraljevstva svoga, i dođi nas posvetiti: 

Ti koji gore sjediš zajedno s Ocem i ne- 
vidljivo prebivaš ovdje među nama. I učini 
nas dostojnima predati nam svojom moćnom 

rukom svoje pre čisto Tijelo i časnu Krv, 

a preko nas i svemu narodu. 

Iza molitve svećenik i đakon klanjaju se 
tri puta govoreći: 

Bože, milostiv budi meni grešniku i 

smiluj mi se! 

Svećenik ispod pokrivenih božanstvenih 
darova, pobožnošću i s velikim strahopoštova- 
njem dotiče se rukom životvornoga Kruha. I 
kad đakon kaže: 

Budimo pozorni! 

Svećenik govori glasno: 

Pretposvećeno sveto svetima. 

Narod: Jedan je svet, jedan je Gospod, 

Isus Krist, na slavu Boga Oca. Amin. 

Zatim svećenik odlaže sveti pokrov, đakon 
ulazi u sveti oltar, i stavši blizu svećenika 
govori: 

Razlomi, vladiko, sveti kruh. 

Svećenik lomi s velikom pažnjom kruh na 
četiri dijela, govoreći: 

Lomi se i razdjeljuje Jaganjac Božji. 

Iako se lomi, on se ipak ne dijeli. 

Stalno se blaguje, a nikada se ne troši, 

već posvećuje one koji se pričešćuju. 


I stavlja česticu u čašu ništa ne govoreći. 
Đakon ulijeva toplotu u čašu, ništa ne govoreći 
i stoji malo podalje. 

Narod pjeva pričasten: $ 9^ 

Kušajte i vidite, kako je dobar Gospod. 

Aliluja, aliluja, aliluja. 

Ako je čitan apostol i evanđelje sveca 
ili hrama, pjeva se i drugi pričasten, kako 
je označeno. 

Svećenik govori: 

Đakone, pristupi. 

A đakon pristupa, pobožno čini poklon, 
moleći oprošten je i govori: 

Evo pristupam besmrtnom Kralju i Bogu 

našemu. Podaj mi, vladiko, časno i sveto 

Tijelo Gospoda i Boga i Spasitelja 

našega Isusa Krista. 

Svećenik, uzevši jednu česticu svetih 
tajni, daje đakonu govoreći: 

Časno i sveto i prečisto Tijelo Gospoda 
i Boga i Spasitelja našega Isusa Krista 
daje se đakonu (ime) za oprošten je 
grijeha njegovih i za život vječni. 

Đakon, poljubivši pruženu mu ruku odlazi 
i stane otraga svetog stola i priklonivši 
glavu, moli se kao i svećenik, govoreći: 
"Vjerujem Gospode..." i ostalo. 

Slično uzme i svećenik jednu česticu 
svetih tajni i govori: 

Časno i presveto Tijelo Gospoda i Boga 

i Spasitelja našega Isusa Krista daje se 

meni (ime) svećeniku za oproštenje mojih 

grijeha i za život vječni. Amin. 

I prignuvši glavu, moli se, govoreći: 

Vjerujem, Gospode i ispovijedam da si 
ti zaista Krist, sin Boga živoga, koji si 
došao na svijet da spasiš grešnike od kojih 
sam prvi ja. 

Za pričesnike tvoje tajne večere primi 
me danas. Sine Božji, jer ja neću izdati 
tajne tvojim neprijateljima, niti ću ti 
poljubac dati kao Juda, već ti se kao razboj- 
nik priznajem: 

Spomeni me se. Gospode, kad dođeš u 
kraljevstvo svoje! 

Spomeni me se. Vladaru, kad dođeš u 
kraljevstvo svoje! 

Spomeni me se. Sveti, kad dođeš u 
kraljevstvo svoje! 



54 


55 


Da mi ne bude pričest tvojih tajna. 

Gospode, na sud niti na osudu, nego na 
ozdravljenje duše i tijela. 

Bože, milostiv budi meni grešniku! 

Bože, očisti grijehe moje i smiluj mi se I 
Bez broja sagriješih, Gospode, smiluj mi sel 

Tako se pričešćuju svetim tajnama sa stra- 
hopoštovanjem i svakim pouzddnjem. Zatim sve- 
ćenik uzevši gubu ili rupčić otire ruku, govo- 
reći: "Slava tebi Bože" tri puta. (I poljubiv- 
ši gubu, odlaže na mjesto) 

Đakon uzimlje sveti diskos, nadnese ga 
nad svetu čašu i sređuje svete darove, ništa 
ne govoreći. Poklonivši se tri puta, otvara 
carska vrata, uzimlje svetu čašu i govori: 

Pristupite. — 

/> 95 

Narod pjeva: Blagoslivl jat cu Gospoda u 
svako doba. Aliluja. 

Pričest vjernika biva kao i na liturgiji 
Ivana Zlatoustoga. 

Svećenik pričešćujući govori: 

Časnim i presvetim i prečistim Tijelom 
Gospoda i Boga i Spasitelja našega Isusa Krista 
pričešćuje se sluga Božji (službenica Božja) 


(ime) za oproštenje grijeha svojih i za 
život vječni. Amin. 

I svećenik pokadivši svete darove, pre- 
daje kadionicu đakonu i uzevši sveti diskos 
stavlja ga na glavu đakona. Đakon ga uzme 
pobožno i gledajući izvana u vrata, ništa ne 
govoreći, odlazi k stolu priprave te ga tamo 
postavlja. 

Svećenik, poklonivši se, uzimlje svetu 
čašu i okrenuvši se vratima gleda prema narod 
i tiho govori: 

Blagoslovljen Bog, koji nas prosvjeti, ju, i 

i posvećuje. 

I glasno: 

Svagda, sada i vazda i u vi jeke vjekova. 

I odnosi svete darove k žrtveniku. 

Narod: Amin. ^ 55 

Zahvaljujemo ti, Kriste, Bože naš, 
jer si nas udostojao da budemo pričes- 
nici tvojega Tijela i časne tvoje Krvj 
prolivene za sav svijet na otpuštenje 
grijeha, kao tajna tvoje providnosti. 
Aliluja, aliluja, aliluja. 


Đakon govori: 

Ustanimol Primivši božanstvene, svete, 
prečiste, besmrtne, nebeske i životvorne, 
uzvišene Kristove tajne, dostojno zahvali- 
mo Gospodu* 

Narod: Gospode, pomiluj I 

Zaštiti, spasi, pomiluj i očuvaj nas, Bože, 
svojom milošću. 

Narod: Gospode, pomiluj I 

Izmolivši da cijela večer bude savršena, 
sveta, mirna i bez grijeha, predajmo 
sami sebe i jedni druge i sav svoj život 
Kristu Bogu. 

Narod: Tebi, Gospode I 

Svećenik tiho moli: 

Zahvaljujemo Ti, Spasitelju Bogu svega, 
za sva dobra, koja si nam dao, i za pričest 
svetoga Tijela i Krvi Krista tvoga. Molimo ti 
se , čovjekoljubivi Vladaru, sačuvaj nas pod 
.svojim okriljem i daj nam da se dostojno 
pričešćujemo tvojim svetinjama do posljednjega 
daha našega na prosvjeti jenje duše i tijela 
i za nasljedstvo nebeskoga kraljevstva. 

Uzglas: Jer ti si naše posvećenje i tebi iska- 
zujemo slavu: Ocu i Sinu i Svetomu 
Duhu, sada i vazda i u vijeke vjekova. 

Narod: Amin. 

Svećenik: Izađimo u miru. 

Narod: U ime Gospodnje. J 1 96 

Đakon: Pomolimo se Gospodu. 

Narod: Gospode, pomiluj I 

Molitva koja se glasno čita iza ambona: 
Gospode, SvevladaruI Ti koji si sve svo- 
jom mudrošću stvorio i neiskazanim svojim 
promislom i velikom dobrotom uveo nas u časne 
ove dane na očišćenje duša i tjelesa, svlada- 
vanje strasti, i nadu uskrsnuća« Ti koji si 
iza četrdeset dana uručio svome ugodniku 
Mojsiju zavjetne ploče s Bogom napisanim slo- 
vima, podaj i nama, o Dobri, da dobar boj 
bijemo, da tijek posta završimo, da vjeru 
nerazdjeljivu sačuvamo, glave nevidljivih 
zmija satremo, da se pojavimo kao pobjednici 
nad grijehom, te neosuđeni dostignemo pokloni- 
ti se i svetom uskrsnuću. 

Uzglas: Da se blagoslovi i proslavi svake 
časti dostojno i veličanstveno ime 
tvoje: Oca i Sina i Svetoga Duha, 
sada i vazda i u vijeke vjekova. 

Narod: Amin. J 1 90 

Budi ime Gospodnje blagoslovljeno 
od sada i do vijeka. (Tri puta) 


Psalam 33: Blagoslivl jat ću Gospoda u svako 
doba. 

Molitva koja se moli kod blagovanja svetih 
darova: 


Gospode, Bože naši Ti koji si nas uveo 
u ove časne dane i učinio nas dionicima uzvi- 
šenih tvojih tajni, sjedini nas duhovnom svome 
stadu i pokaži nas nasljednicima svoga kraljev- 
stva, sada i vazda i u vijeke vjekova. Amin. 

Svećenik izlazi i, stavši na običnom mjes- 
tu, dijeli antidor. 

Zatim govori: 




Blagoslov Gospodnji sišao na vas, njegovom 
milošću i čovjekoljubljem: svagda, sada i 
vazda i u vijeke vjekova. 

Narod: Amin. 

Svećenik: Slava tebi, Kriste Bože, ufanje 
naše, slava tebi. 

Narod: Slava Ocu i Sinu i Svetomu Duhu, i sada 
i vazda i u vijeke vjekova. Amin. 
Gospode, pomiluj! (Tri puta) Blagoslovi. 

Svećenik: Krist, pravi Bog naš, zagovorom svoje 
prečiste Majke (i drugo prema danu, 
i sveca spomeni čiji je hram i čiji 



je dan) i svih svetih, da nas 
pomiluje i spasi, jer je dobar i 
čovjekol jubac. 

Narod: Amin. 

Ovako činimo otpust do Velikog tjedna. 

U Velikom tjednu govori se ovaj otpust: 

Krist, pravi Bog naš, koji kao Gospod 
radi našega spasenja dobrovoljno polazi 
na muku, zagovorom svoje prečiste Majke 
svetih, slavnih i vazda hvaljenih 
apostola, svetih i pravednih bogootaca 
Joakima i Ane, i svih svetih, da nas 
pomiluje i spasi, jer je dobar i 
čov jekoljubac . 

I. IX) DA TAK: Prokimeni i čitanja na 
Liturgiji pretposvećenih darova 

SRIJEDA PRVOG TJEDNA 

1. prokimen, glas 5* (Ps 12,8) 

0 Gospode, ti ćeš bdjeti nad nama, 
od naraštaja ovog čuvat nas svagda. 

1. čitanje: Post 1,24 - 2,3 

. prokimen, glas 6. (Ps 13,4-) 

Pogledaj, usliši, Gospode, Bože moj. 

2. čitanje: Izr 2,1 - 22 

PETAK PRVOG TJEDNA 

1. prokimen, glas 5» (Ps 20,2) 

Uslišio te Gospod u dan nevolje. 

1. čitanje: Post 2,20 - 3,20 

. prokimen, glas 6 (Ps 21,14) 

Ustani, Gospode, u sili svojoj 1 

Daj nam da pjesmama slavimo snagu tvoju I 

2. čitanje: Izr 3,19 - 34 

SRIJEDA DRUGOG TJEDNA 

1. prokimen, glas 6. (Ps 32,11) 

Radujte se Gospodu i kličite pravedni. 

1. čitanje: Post 4,16 - 26 


2. prokimen, glas 1. (Ps 33,22) 

Neka dobrota tvoja, o Gospode, bude 
nad nama, kao što se mi u tebe uzdamo! 
2. čitanje: Izr 5,16 -6,3a 

PETAK DRUGOG TJEDNA 

1. prokimen, glas 4. (Ps 40,12b) 

Dobrota tvoja i vjernost neka me 
svagda čuvaju I 

1. čitanje: Post 5,32 - 6,8 

2. prokimen, glas 6. (Ps 41,5) 

Zavapih: "Gospode, smiluj mi se, 
iscijeli mi dušu!" 

2. čitanje: Izr 6,20 - 7,2 

SRIJEDA TREĆEG TJEDNA 

1. prokimen, glas 4. (Ps 52,10b) 

Uzdam se u Božju dobrotu dovijeka. 

1. čitanje: Post 7,6-9 

2. prokimen, glas 4. (Ps 53,7b) 

Kad Bog promijeni udes naroda svoga. 

2. čitanje: Izr 9,12 - 18 

PETAK TREĆEG TJEDNA 

1. prokimen, glas 4. (Ps 60,13) 

Pomozi nam protiv dušmana, 
jer ljudska je pomoć ništavna! 

1. čitanje: Post 8,4 - 21a 

2 . prokimen, glas 6. (Ps 61,2) 

0 Bože, vapaj mi poslušaj, 
budi pomnjiv na moju molitvu! 

2. čitanje: Izr 10,31 - 11,12 

SRIJEDA ČETVRTOG TJEDNA 
-Sredina velikog posta- 

1. prokimen, glas 4. (Ps 72,18) 

Blagoslovljen Gospod, Bog Izraelov, 
koji jedini tvori čudesa! 

1. čitanje: Post 9,18 - 10,1 

2 . prokimen, glas 4. (Ps 73,28) 

A meni je milina biti u blizini Božjoj. 

2. čitanje: Izr 12,23 - 13,10 

PETAK ČETVRTOG TJEDNA 

1. prokimen, glas 4. (Ps 80,2) 

£ 

Ti što sjediš nad kerubima, zablistaj ! 

1. čitanje: Post 12,1 - 7 

2 . prokimen, glas 2. (Ps 81,2) 

Kliknite Bogu, našoj jakosti! 

2. čitanje: Izr 14,15 - 26 

SRIJEDA PETOG TJEDNA 

1. prokimen, glas 4. (Ps 94-, 1) 

Bože, osvetniče, Gospode, 

Bože, osvetniče, pokaži se! 

1. čitanje: Post 17,1 - 9 

2. prokimen, glas 6. (Ps 96,1) 

Pjevaj Gospodu pjesmu novu! 

2. čitanje: Izr 15,20 - 16,9 

PETAK PETOG TJEDNA 

1. prokimen, glas 4. (Ps 103,8) 

Milosrdan i milostiv je Gospod, 
spor na srdžbu i vrlo dobrostiv. 

1. čitanje: Post 22, 1-18 

2. prokimen, glas 4. (Ps 104,24) 

Kako su brojna tvoja djela, o Gospode, 
sve si to mudro učinio. 

2. čitanje: Izr 17,17 - 18,5 

- 

SRIJEDA ŠESTOG TJEDNA 

1. prokimen, glas 4. ' (Ps 116,9) 

Hodit ću pred licem Gospodnjim 
u zemlji živih. 

1. čitanje: Post 43,26b - 31a, 

45,1 - 16 

2. prokimen, glas 4. (Ps 116,18) 

Izvršit ću Gospodu zavjete svoje 
pred svim pukom njegovim. 

2. čitanje: Izr: 21,23 - 22,4 

PETAK ŠESTOG TJEDNA 

1 . 


2 . 


prokimen, glas 6. (Ps 124,8) 

Pomoć je naša u imenu Gospoda 
koji stvori nebo i zemlju. 

1. čitanje: Post 49,33 - 50,26 

prokimen, glas 4. (Ps 125,1) 

Tko se uzda u Gospoda, on je kao brdo 
ne pomiče se, ostaje dovijeka. 

2. čitanje: Izr 31,8 - 31 


Sion: 


SVETI I VELIKI PONEDJELJAK 

1. prokimen, glas 6. (Ps 134,3) 

Blagoslovio te sa Siona Gospod, 
koji stvori nebo i zemlju. 

1. čitanje: Izl 1,1 - 20 

2 . prokimen, glas 8. (Ps 129,8) 

Blagoslivljamo vas imenom Gospodnjim. 

2. čitanje: Job 1,1 - 12 
Aliluja, aliluja, aliluja. 

Evanđelje: Mt 24,3 - 35 

SVETI I VELIKI UTORAK 

1. prokimen, glas 5. (Ps 2-32,8) 

Ustani, o Gospode, pođi k svom počivalištu, 
ti i Kovčeg sile tvoje. 

1. čitanje: Izl 2,5 - 10 


2. prokimen, glas 4. (Ps 133,1) 

Gle, kako je dobro i kako je milo 
kao braća zajedno živjeti. 

2. čitanje: Job 1,13 - 22 
Aliluja, aliluja, aliluja. 

Evanđelje: Mt 24,36 - 26,2 

SVETA I VELIKA SRIJEDA 

1. prokimen, glas 4. (Ps 136,26) 

Hvalite Boga nebeskog: 
vječna je ljubav njegova. 

1. čitanje: Izl 2,11 - 22 

2. prokimen, glas 4. (Ps 138,8) 

Gospode: vječna je ljubav tvoja: 
djelo ruku svojih ne zapusti! 

2. čitanje*: Job 2,1 - 10 
Aliluja, aliluja, aliluja 

Evanđelje: Mt 26,6 - 16 

II. DODATAK: PJEVANI DIJELOVI " 


1. Završetak psalama: Aliluja! 



2. Male ektenije za vrijeme psalama 



Go-spodi,pomiluj , Go- spodi,pomiluj , 



3. Iz Osmoglasnika : 

a/ Gospode , zovem k tebi... 
b/ Slava: I sada: 
c/ Dogmatik /pjeva se petkom/ 


" Napjevi večernje iz Osmoglasnika i tekstova 
Službe pretposvećenih darova uzeti su prema 
žuaberačkom prostop jeni ju, a napjevi ekteni- 
ja i Očenaša prema rusinskom prostop jeni ju. 

